o
Hillsong TV
Kun tavalliset ihmiset antavat ja saavat 1/2
Terve! Kiitos kun katsotte Hillsong TV:tä.
Tänään jaan sanomaa ja rukoilen, että se virvoittaa
sinun ja läheistesi elämää.
Kasvoin Itä-Saksassa. Meille sanottiin lapsesta lähtien,
ettei Jumalaa ole, koska valtion oli määrä olla auktoriteetti.
Silti olen aina uskonut, että Jumala on.
Lukioikäisenä asuin jo Länsi-Saksassa.
Koululla jaettiin Gideoneiden Raamattuja.
Aloin lukea sitä, koska tiesin, että se kertoo
samasta Jumalasta, johon olin aina uskonut.
Aloin ymmärtää millainen Jumala on
ja väärät uskomukset Hänestä häipyivät mielestäni.
Ajatukseni muuttuivat ja huoneessani aloin uskoa Jeesukseen.
Huomasin, että koulussa oli enemmän kristittyjä kuin olin ajatellutkaan.
Menin heidän kokouksiinsa ja tapasin uskovia.
He eivät vain käyneet kirkossa vaan uskoivat todella Raamattuun ja
heillä oli yhteys Jeesukseen.
Nyt, kun peilaan suhdettani Jumalaan, ymmärrän
paikallisseurakunnan vaikutuksen elämässäni ja Jumalan Sanan voiman,
joka on muuttanut minut ja antanut tulevaisuuteni suunnan.
Isä, me kiitämme Sinua Sanasi voimasta.
Antakoon se elämän voimaa. Aamen.
Kun tavalliset ihmiset alkavat antaa ja saada yhdessä,
koemme merkillisiä asioita yhdessä.
Toistan vielä: kun tavalliset ihmiset alkavat antaa ja saada yhdessä,
koemme merkillisiä asioita yhdessä.
Viime kerralla puhuin siitä, kun tavalliset ihmiset täyttyvät näyllä,
merkillisiä asioita alkaa tapahtua.
Tänään puhun siitä kun tavalliset ihmiset oppivat antamaan ja saamaan,
merkillisiä asioita alkaa tapahtua.
Mat 25 on Jeesuksen ihmeellisiä sanoja.
Siinä Hän kertoo vertauksen talenteista, jotka ovat rahaa.
Vertauksessa isäntä on lähdössä pitkälle matkalle, mutta
sitä ennen hän antaa, ei lainaa, rahaa palvelijoilleen.
Yhdelle hän antaa viisi talenttia, toiselle kaksi ja kolmannelle yhden
kullekin hänen kykyjensä mukaan. Toisin sanoen, hän ei pyytänyt
keltään sellaista mihin hän ei olisi pystynyt.
Jokaiselle annettiin hänen kykyjensä mukaan samoin kuin
armolahjat Rom 12:6:ssa. Meillä on erilaisia armolahjoja sen mukaan
kuin meillä on uskoa. Ja sitten Paavali sanoo: "Käyttäkäämme niitä."
Talenttivertauksen pointti on, että jokainen sai kykyjensä mukaan
palvellakseen isäntää.
Katsokaamme yhdessä Mat 25:14.
Siinä puhutaan "Taivasten valtakunnasta".
Se on kuin mies, joka oli lähdössä kaukaiseen maahan.
Hän kutsui palvelijansa ja antoi heille rahaa, yhdelle viisi talenttia,
toiselle kaksi ja kolmannelle yhden, kullekin hänen kykyjensä mukaan.
Sitten isäntä lähti matkaan.
Se, joka oli saanut viisi talenttia, teki niillä kauppaa ja
ansaitasi viisi lisää. Samoin se, joka oli saanut kaksi talenttia,
hankki kaksi lisää.
Mutta se, jolla oli yksi talentti, kaivoi sen maahan ja
kätki isäntänsä rahan. Jae 19: "Pitkän ajan kuluttua
isäntä palasi ja vaati palvelijoiltaan tilitykset."
Tämä on mielenkiintoista, koska tekstistä ei ilmene, että
isäntä palaisi ja tulisi vaatimaan tilityksiä.
Ajattelen omaa elämääni ja meidän elämäämme
ja Jumalan suurta siunausta, jonka me kaikki voimme saada.
Olet ehkä kokenut kovia, mutta silti ilmaa riittää hengittää
ja olet yhä hengissä, ja onhan sinulla Jumalan antamat vaatteet
vaikka ne eivät olisikaan yhtä vetäviä kuin muilla.
Jospa ymmärtäisimme mitä olemme saaneet Kristuksessa tai
sitten emme ymmärrä Jumalan armoa elämässämme.
Palvelijoiden suhtautuminen oli erilaista.
Kahdella oli täysin erilainen näkemys kuin kolmannella.
Ne kaksi näkivät talentit siunauksena ja
se muutti heidän elämänsä.
Mutta se kolmas koki talenttinsa taakkana eikä antanut sen
koskettaa elämäänsä. Mekin elämme henkemme ulkopuolella.
Meillä on henki kuten Jumalan luomat henki, sielu ja ruumis,
mutta me emme välitä hengestämme. Mikä elämänhenki oikein on?
Mitä me puhallamme ulos?
En yritä olla liian uudenaikainen, mutta jonkinlainen fiilis meillä on.
Vuosia sitten 1989 seurakuntamme oli nuori, marssimme eteenpäin,
edistyimme ja yritimme epätoivoisesti löytää
seurakunnallemme tilat.
Pääsin käymään USA:ssa, jossa en ollut ennen käynyt.
Tapasin seurakunnan nuoriso-ohjaajan ja pastorin,
joka teki hyvää työtä. Arvostin häntä ja opin häneltä paljon.
Tapaamisemme kestikin pitempään kuin olisi luullut.
Hän ei vain ottanut minua vastaan
vaan piti minua vieraanaan pari päivää.
Kävin hänen kotonaan ja jopa hänen seurakuntansa neuvoston kokouksessa.
Olin kuin taivaassa. En olisi osannut kuvitellakaan, että
minä ja Ozzie, joka ei ollut minkään maineikkaan seurakunnan pastori,
ystävystyisimme näin. Olin nuori aussi, joka oli tullut USA:han
avoimin silmin ja oppivaisin mielin.
Palasin Australiaan tuntien saaneeni matkastani yli odotusten.
Muutaman kuukauden kuluttua sain tuolta pastorilta kutsukirjeen
USA:han puhumaan kansainväliseen konferenssiin,
mikä sai minut sanattomaksi.
Hän ei ollut koskaan kuullut minun julistavan.
Kaikki muut konferenssipuhujat olivat tunnettuja nimiä.
Heidän puheille on vaikea päästä puhumattakaan siitä,
että esiintyisin heidän kanssaan samalla lavalla.
Polveni alkoivat tutista ja suu kuivua pelkästä ajatuksesta.
Niinpä menin sinne puhumaan ja siitä avautui iso mahdollisuuksien ovi.
Myöhemmin kysyin pastorilta miksi kutsuit minut.
Et ollut koskaan kuullut minun puhuvan etkä juuri tuntenut minua.
Tiedättekö mitä hän vastasi: "Pidin hengestäsi."
Henkesi vie sinua eteenpäin. Monilla on henki ja
jos he vain voisivat saada sen muuttamaan itsensä,
he voisivat muuttaa muita.
Raamattu puhuu erilaisista hengistä kuten 1 Piet 3:4.
Jumalan silmissä on kallisarvoista lempeä ja sävyisä henki.
Lempeä ja sävyisä henki on Jumalan mieleistä.
Kenties sinun on päästävä irti kielteisestä,
arvostelevasta tai tuomitsevasta hengestä.
Monilla ihmisillä on tuomitseva henki tai
taistelevat negatiivisuutta vastaan.
Raamatun mukaan Jumalalla on alttiuden henki.
Daavid sanoo Psalmissa 51 "Tue minua alttiuden hengellä."
Jos olisit kaksin Jumalan kanssa ja olisit täysin rehellinen Jumalalle,
niin mikä olisi elämäsi henki? Ei, mikä on nimesi,
ei, missä olet lahjakas tai missä et
vaan mikä on elämäsi henki? Sillä elämän henki voi viedä sinut
pidemmälle kuin lahjasi tai kykysi tai älykkyytesi.
Älä aliarvosta henkeä, joka rakentuu Jumalan Sanasta.
Sellaista henkeä Jumala siunaa ja se avaa ovia ja silmät näkemään.
Kuulkaa, ystävät, käsityksesi elämästä määräytyy henkesi mukaan.
Toisin sanoen tulevaisuutesi näkymät määräytyvät sen mukaan
miten niitä katsot. Monet katsovat samaa asiaa tai samaa henkilöä,
mutta he näkevät nämä täysin eri tavoin. Tästä on kyse Mat 25:ssä.
Kolme palvelijaa katsoo samaa isäntää, mutta näkevät hänet
eri tavoin, eri hengellä ja täysin erilaisena.
He kokevat isäntänsä kukin eri tavoin.
Älä siis aliarvioi elämäsi hengen tärkeyttä ja
olkaamme selvillä siitä, että olemme vastuussa
oman elämämme hengestä. Meillä ei ole varaa antaa hyökkäävän
ja anteeksiantamattomuuden hengen hallita meitä.
Älköön katkeruuden henki vaivatko meitä älköönkä vanha kielteisyys,
jota koimme kasvaessamme aikuisiksi, enää nostako meissä päätään.
Tulevaisuutesi näkymät määräytyvät sen mukaan miten niitä katsot,
ja siitä seuraa se, mitä elämässäsi tapahtuu.
Seurauksena voi olla, että talenttisi hautautuu maahan,
niin kuin kävi miehelle, joka kaivoi mahdollisuutensa maahan, tai
sinulla on mahdollisuus toimia isäntäsi tahdon mukaan.
Haluan elää siinä hengessä, joka tuntee isännän hyvyyden.
Kaksi palvelijaa tunsi isännän hyvyyden.
Kolmas näki isännän ankarana miehenä.
Kaikki kolme katsoivat samaa isäntää, mutta näkivät ja
kokivat hänet eri tavoin. Tahdon nähdä Jumalan hyvyyden ja
saada siitä osani elämässäni.
Tämä voi kuulostaa yksinkertaiselta, mutta monilla kristityillä on
erilainen käsitys Jumalasta,
mikä vaikuttaa siihen miten he kristittyinä elävät.
Jos voimme nähdä Jumalan, osaamme elää oikeaa elämää.
Joskus ihmettelet, että mikä tässä mättää?
Miksi lupauksiin ei vastata? Mitä tämä on?
Rohkaisen teitä, mitenkään tuomitsematta,
tarkastelemaan henkeänne. Näettekö Jumalan ihmeen,
hyvyyden ja lupauksen ja elättekö niihin luottaen
ja odottaen mitä Hän meille antaa?
Haluan hengen, joka näkee isännän hyvyyden.
Mat 25:20, kun isäntä oli tullut tekemään tiliä, sanoo
"se, joka oli saanut viisi talenttia, toi toiset viisi niiden lisäksi ja sanoi:
*Herra, Sinä annoit minulle viisi talenttia. Kuten näet, olen
hankkinut voittoa toiset viisi.
Isäntä sanoi hänelle: "Hyvin tehty! Olet hyvä ja luotettava palvelija.
Vähässä olet ollut uskollinen, Minä panen sinut paljon haltijaksi."
Hän sai lupauksen tulla paljon haltijaksi.
"Minä panen sinut paljon haltijaksi. Tule Herrasi ilojuhlaan!"
Hän näki Jumalan, joka hyvyydessään antoi hänelle talentit
ja sen lisäksi, koska hän antoi talenttien muuttaa elämänsä,
antoi palvelijalleen tunnustusta.
Sinä, joka olet ollut vähässä uskollinen, saat olla paljon haltija.
Jumala vielä laajensi lupaustaan.
Jae 29: "Jokaiselle, jolla on, annetaan, ja hän on saava yltäkyllin."
Mutta kuunnelkaapa tätä, jae 24:
"Palvelija, joka oli saanut vain yhden talentin, sanoi:
Herra, minä tiesin, että sinä olet ankara mies."
Sama isäntä, mutta palvelijat näkivät hänet erilailla.
"Tiesin, että olet ankara mies. Sinä leikkaat sieltä, minne et kylvänyt,
ja kokoat sieltä, minne et ole siementä viskannut.
Minä pelkäsin ja kaivoin talenttisi maahan. Tässä on omasi."
Kaikki kristityt eivät näe Jumalaa samalla tavoin,
mutta tapa, jolla Hänet näemme, on tärkeä.
Uskontokasvatuksestasi on ehkä syntynyt kuva Jumalasta,
joka korostaa kärsimystä, syyllisyyttä ja tuomiota.
Tai ehkä Jumalasta on syntynyt kuva
Kristuksen ristinkuolemasta pääsiäisenä, mutta
näkemys ylösnousemuksen voimasta
ja uudesta elämästä on jäänyt vähemmälle.
Kyse on siunauksesta, mahdollisuudesta ja muutoksesta
ja niiden ohessa kaikista ihmeistä, jotka Jeesus meille mahdollistaa.
Psalmi 119:68. Rakastan tätä jaetta.
Se on pisimmän psalmin ja Raamatun pisimmän luvun jae
monien jakeiden joukossa ja se kuuluu:
"Herra, Sinä olet hyvä, Sinun tekosi ovat hyvät."
Jae on yksinkertainen, mutta puhutteleva, koska
se, jonka uskot Jumalan olevan, määrää mitä uskot Jumalan tekevän.
Sinä olet hyvä ja Sinun tekosi ovat hyvät.
Samaa sanoo psalmi 11:7:
"Herra on vanhurskas ja Hän rakastaa vanhurskautta".
Se, jonka uskot Jumalan olevan,
ratkaisee mitä uskot Hänen tekevän ja rakastavan.
Rakastaako Jumala näitä laulavia, hyppiviä ja tanssivia nuoria?
Aivan varmasti.
Uskokaamme Kaikkivaltiaan Jumalan hyvyyteen,
joka antoi Poikansa Jeesuksen tuoda meille uuden elämän.
Eläkää todeksi ilmoitus, jonka mukaan Jumala on hyvä,
koska se saa aikaan sen, mitä uskot Jumalan tekevän ja rakastavan.
Psalmi 11:7 sanoo: Oikeamieliset saavat nähdä Hänen kasvonsa,
joka kuvastaa Hänen armoaan ja suosiotaan.
Se, mitä uskot Jumalan olevan, on tärkeää.
Se vaikuttaa siihen, kenen uskot Jumalan olevan,
mitä uskot Hänen tekevän ja rakastavan.
Se vaikuttaa myös siihen, mitä uskot Jumalan siunaavan.
Meillä on taipumus löytää elämässämme se mitä etsimme.
Jos meillä on käsitys Jumalasta, joka ei huomioi isännän hyvyyttä,
niin se väkisinkin vaikuttaa elämääsi.
Heittäkäämme pois sellainen käsitys Jumalasta,
että Hän olisi sinua vastaan.
Saattaa tuntua, että on elettävä ankaran Jumalan
ankaran käden alla, mutta ymmärrä, että Jumala on hyvä.
Kaksi palvelijaa katsovat isäntäänsä ja mitä he näkevät?
He eivät näe isännässään miestä, joka leikkaa satoa sieltä,
minne ei ole kylvänyt ja kokoaa sieltä, minne ei ole siementä kylvänyt.
Näin he eivät isäntäänsä kerta kaikkiaan näe.
Palvelijat ottivat vastaan lahjansa isännältään ja
antoivat sen muuttaa elämänsä. Muutoksen hedelmänä he kuulevat
sanat "paljon haltijoiksi" ja "Herran ilojuhla".
Nuo sanat vaikuttavat heidän elämäänsä voimakkaasti.
Autiomaassa on kahdenlaisia lintuja kuten korppikotka,
joka etsii kuolleita eläimiä. Toinen on kolibri.
Autiomaa ei sille paljoakaan tarjoa, mutta se etsii tuoretta ja
uutta elämää ja kasvillisuutta.
Vaikka autiomaassa on niukalti ravintoa, molemmat linnut
löytävät etsimänsä. Korppikotka raatonsa ja kolibri tuoreita kukkia.
Löydät kyllä elämässäsi sen mitä etsiä.
Tarkenna käsitystäsi Jumalasta. Jätä kuolema, syyllisyys,
kärsimys ja tuska ja muuta käsitystäsi tai
muuten vanhat kokemukset tulevat odottamatta vastaan.
Ole kuin lintu, joka etsii uutta elämää ja tuoretta kukkaa
kuoleman sijaan ja löydät uuden elämän.
Me ymmärrämme Kristuksen sanoman täyteyden,
evankeliumin ydinsanoman
eli, että Kristus kuoli ristillä ja antoi henkensä.
Tunnemme tämän pääsiäisen sanoman.
Mutta meidän on nähtävä myös ristin läpi. Ymmärtäkää,
ettei Jeesus ole enää Getsemanen puutarhassa eikä ristillä.
Risti on tyhjä. Kivi on vieritetty haudalta ja
Jeesus elää ja mekin saamme elää Hänen elämästään.
Me elämme Hengestä ja elävän Jumalan hyvyydestä.
Odotamme asioita, emme katso kuolemaa
vaan uutta elämää, tuoreutta, uutta alkua, uusia mahdollisuuksia
ja uutta päivää Jeesuksen nimessä.
Olen puhunut palvelijoille uskotuista rahoista.
Vertauksesta jota voi muiden vertausten tavoin
soveltaa käytännön elämään.
Vertauksen kolmella palvelijalla oli toisistaan poikkeava henki.
Kaksi heistä huolehti isäntänsä rahoista niin, että
rahaa kertyi lisää ja ihme tapahtui ja heidän elämänsä muuttui
ja heidät pantiin paljon haltijoiksi, mutta kolmas palvelija ajatteli toisin.
Hän oli varovainen ja peloissaan ja kaivoi saamansa rahan maahan.
Henkemme on sitä mitä me olemme.
Se on iso osa persoonaamme.
Ihmisen elämän henki on sitä mitä me ilmennämme.
Jotkut ovat hengeltään vapaita ja kun heitä tapaa, niin sen huomaa.
Joidenkin elämän henki on sidottu.
On hyvä ajatella mikä elämän henki on, koska se joko vie eteenpäin tai
joskus se synnyttää esteitä ja muureja tiellesi.
Mikä sinun elämäsi henki on?
Se on voinut muotoutua taustatekijöistä tai
tai erilaiset elämän tapahtumat ovat vaikuttaneet siihen niin, että
jotkut ovat hyvin arkoja. Joillakin on kyllästymisen henki
tai arvostelun henki, mutta rukoilen, että elämässänne olisi hyvä henki.
Bobbie puhuu lempeyden hengestä ja sanoo,
että se on mahtava hinta Jumalalle. Voimme puhua vapaasta hengestä,
oikeasta hengestä, mutta henki, joka sinussa on,
avaa ovia henkilösuhteisiin ja ystävyyteen.
Henki, joka sinussa on, suorastaan huokuu sinusta ja
se voi avata ovia enemmän kuin talentit.
Rohkaisen teitä, kuulijani, miettimään tätä.
Jos istuisit kahden kesken Jumalan kanssa ja rehellisesti kerrot,
mikä elämäsi henki on, avaako se oven vai sulkeeko se sen?
Voimme muuttaa henkeämme antamalla Pyhän Hengen
vaikuttaa meidän henkeemme tavalla, joka muuttaa meidät täysin.
Anokaamme tätä muutosta ja, jos tarpeen,
antakaamme muuttaa itsemme.
Elämämme pitäisi olla niin vetoavaa, voimallista, -
valaisevaa, merkittävää ja ihmeellistä, -
että ihmiset kysyvät, mitä meissä on.
Radikaalit, rohkeat ja innokkaat ihmiset -
turvaavat kaikissa tilanteissa Jumalan apuun -
ja rukoilevat ihmiskunnan puolesta.
Seurakunta on perhe.
Päätämme seurakuntaan ja Kristukselle kuuluvina -
olla seurakunnan rakentajia.
Haluamme, että Jumala käyttää meitä valtakuntansa työssä.
Sinussa on kaikenlaisia asioita, -
jotka tulevat esiin juuri tällaisina aikoina.
Sinun ihmeellinen rakkautesi murtaa meitä sitovat kahleet,
kosketuksesi voima saa meidät ylistämään ja
laulamaan Jumalalle halleluja.
Kaikella olemuksellamme ylistämme Sinua ja nimesi pyhyyttä.
Pyhä on sinun nimesi, Jumala.
Yhdessä korotamme Jeesuksen nimeä,
yhdessä me laulamme suuresta rakkaudestasi.
Ylistämme Sinua enkelien kanssa, olkoon laulumme Sinulle mieliksi,
Sinun ihmeellinen rakkautesi murtaa meitä sitovat kahleet,
kosketuksesi voima saa meidät ylistämään ja
laulamaan Jumalalle halleluja.
Kaikella olemuksellamme ylistämme Sinua ja nimesi pyhyyttä.
Pyhä on Sinun nimesi, pyhä on Sinun nimesi,
laulakaa Jumalalle hallelujaa.
Hienoa, että olitte mukana.
Rohkaisen teitä pyytämään Jeesusta elämäänne.
Hän rakastaa ihmisiä, Hän rakentaa elämäämme.
Kun avaatte oven, Hän tulee elämäänne pysyvästi.
Se on lohduttava ajatus arvaamattomassa maailmassa.
Jumala on valmis asumaan meissä ja
rakkaudessaan, armossaan Hän antaa anteeksi ja
antaa rauhan ja toivon. Puhukaa Jumalalle.
Jos kutsumme Hänen nimeään, Hän kuulee meitä.
Olette siunattuja. Muistakaa, että paras aika on vielä tulossa.
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy ohjelman kotisivuilla.
Suomennos: Kai Mäkelä